**PASLAUGŲ ATLIKIMO SUTARTIS**

2023 m. gruodžio d. Nr. AD-

Garliava

 **Kauno rajono savivaldybės administracija**, įstaigos kodas 188756386, kurios registruota buveinė yra Savanorių per. 371, Kaunas, atstovaujama Garliavos seniūnijos seniūnės Nijolės Tarvydienės, veikiančios pagal Kauno rajono savivaldybės administracijos direktoriaus 2023 m. sausio 2 d. įgaliojimą Nr. Į-4 (toliau Sutartyje – „**Užsakovas**“), ir **Mažoji bendrija „ MDA Ranga“**, įmonės kodas 305082417, atstovaujama direktorės Monikos Dubauskienės, veikiančios pagal įmonės įstatus (toliau Sutartyje – „**Vykdytojas**“), sudarė šią Šimtmečio parko statybos darbų užbaigimo dokumentacijos parengimo ir pridavimo paslaugų sutartį (toliau – Sutartis). Toliau Sutartyje Užsakovas ir Vykdytojas kartu vadinami Šalimis, o kiekviena atskirai – Šalimi.

**1.** **SUTARTIES OBJEKTAS IR DARBŲ ATLIKIMO TERMINAI**

1.1. Sutarties objektas – Šimtmečio parko statybos darbų užbaigimo dokumentacijos parengimo ir pridavimo paslaugos (toliau – Paslaugos).

1.2. Sutartis įsigalioja nuo Sutarties pasirašymo dienos. Paslaugos suteikiamos per 2 (du) mėnesius nuo Sutarties pasirašymo. Paslaugos suteikimo terminas gali būti pratęstas 1 (vieną) kartą ir neilgiau nei 1 (vieno) mėnesio laikotarpiui, bendru Šalių susitarimu.

1.3.Darbams taikomi žalieji reikalavimai, vadovaujantisAplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo, atvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“, 4 punktu.

1.4.Atliekant darbus, technologinio proceso nelydi jokios atliekos, triukšmas, bei kiti veiksniai, kenksmingi žmonėms ir aplinkai.

 **2. SUTARTIES KAINA IR APMOKĖJIMO SĄLYGOS**

2.1. Bendra sutarties kaina yra **14000 *Eur*** *(keturiolika tūkstančių eurų,00 ct)*be pridėtinės vertės mokesčio(toliau – PVM), PVM sudaro – ***2940 Eur*** *(du tūkstančiai devyni šimtai keturiasdešimt eurų 00 ct) ir* **16940 *Eur*** *(šešiolika tūkstančių devyni šimtai keturiasdešimt eurų 00 ct)* su PVM*.* Sutarčiai taikoma fiksuotos kainos kainodara.

2.2. Sutarties kaina yra esminė Sutarties sąlyga ir negali būti keičiama per visą Sutarties galiojimo laikotarpį.

2.3. Už Paslaugas Užsakovas su Vykdytoju atsiskaito mokėjimo pavedimu, pinigus pervesdamas į Vykdytojo atsiskaitomąją sąskaitą ne vėliau kaip per 30 (trisdešimt) kalendorinių dienų nuo PVM sąskaitos-faktūros gavimo dienos.

2.4. Užsakovas PVM sąskaitą faktūrą privalės pateikti naudodamasis informacinės sistemos „E. sąskaita“ priemonėmis. Vykdytojui nepateikus sąskaitos faktūros per „E. sąskaita“, Užsakovas turi teisę nevykdyti mokėjimo.

2.5. Užsakovas turi teisę sulaikyti apmokėjimą, jei:

2.5.1. po Paslaugų atlikimo akto pasirašymo paaiškėja, atliktų Paslaugų rezultato trūkumai, jeigu jų nebuvo įmanoma pastebėti perdavimo ir priėmimo metu;

**3. ŠALIŲ PAREIGOS IR TEISĖS**

3.1. Vykdydamos šią Sutartį, Šalys atsako už tai, kad Sutartyje nustatyti įsipareigojimai būtų vykdomi laiku ir tinkamai, laikantis Lietuvos Respublikos teisės aktų.

3.2. Vykdytojas įsipareigoja:

3.2.1. atlikti Šimtmečio parko statybos darbų užbaigimo dokumentacijos parengimo ir pridavimo paslaugas;

3.2.2. vykdant Sutartį, Paslaugas atlikti profesionaliai, rūpestingai, efektyviai, kokybiškai, savo rizika ir sąskaita, laikantis statybos techninių reglamentų ir kitų teisės aktų, reglamentuojančių statybos darbų užbaigimo dokumentacijos parengimą ir pridavimą (normų, taisyklių) reikalavimų, Sutarties ir (ar) teisės aktų nustatytų reikalavimų, o jei tokie reikalavimai nenurodyti – pagal visuotinai pripažįstamus profesinius standartus bei praktiką;

3.2.3. Paslaugas atlikti Sutartyje nustatytais terminais, perduoti Užsakovui Sutarties ir teisės aktų reikalavimus atitinkančias, užbaigtas Paslaugas, ištaisyti visus trūkumus, nustatytus bet kuriuo Sutarties vykdymo metu ar per kokybės garantijos terminą;

3.2.4. užtikrinti, kad Paslaugas atliktų asmenys, Paslaugų atlikimui reikalingą kvalifikaciją ir patirtį, atitinkančią Sutartyje nurodytus reikalavimus (įskaitant, Subrangovus);

3.2.5. pasitelkti tik tuos Subrangovus, kurie nurodyti Pasiūlyme ir atitinka Pirkimo dokumentuose nustatytus reikalavimus;

3.2.6. gauti visus Paslaugų vykdymui ir Sutartimi prisiimtų įsipareigojimų vykdymui reikiamus ir galiojančius leidimus, licencijas, sutikimus, pritarimus ir (ar) kitus būtinus dokumentus;

3.2.7. negali reikalauti atsakomybės ir tiesioginių ar netiesioginių išlaidų atlyginimo iš Užsakovo dėl trečiųjų šalių pretenzijų pagal šią sutartį, atsiradusių dėl Vykdytojo kaltės;

3.2.8. visiškai atsakyti už atliktų Paslaugų kokybę;

3.2.9. savo sąskaita pašalinti Paslaugų trūkumus per įmanomai trumpiausią terminą;

3.2.10. Paslaugas atlikti naudojantis tik Paslaugų vykdymui ir naudojimo sąlygoms tinkama įranga ir medžiagomis, laikytis Paslaugų atlikimo termino, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų;

3.2.11. vykdyti teisėtus Užsakovo reikalavimus ir nurodymus;

3.2.12. atliktoms Paslaugoms suteikti garantiją, kurios terminas nurodytas Lietuvos Respublikos civilinio kodekso 6.698 straipsnyje. Vykdytojas garantinio laikotarpio metu privalo, Užsakovui pareikalavus, atlikti visus defektų ištaisymo darbus.

3.3. Užsakovas įsipareigoja:

3.3.1. už atliktas Paslaugas atsiskaityti Sutartyje numatytais terminais.

3.4. Užsakovas turi teisę:

3.4.1. reikalauti pašalinti Vykdytojo atliktų Paslaugų trūkumus;

3.4.2. sulaikyti mokėjimus už atliktas Paslaugas tol kol nėra pašalinti trūkumai.

**4.** **ŠALIŲ ATSAKOMYBĖ**

4.1. Užsakovas, nepagrįstai uždelsęs atsiskaityti už atliktas Paslaugas nustatytu laiku, moka Vykdytojui 0,03 proc. dydžio delspinigius už kiekvieną uždelstą dieną, skaičiuojant nuo atliktų Paslaugų, bet neapmokėtų Paslaugų kainos.

## 4.2. Vykdytojui neatlikus Paslaugų per nustatytą terminą, Vykdytojas už kiekvieną pavėluotą Paslaugų atlikimo dieną moka Užsakovui 0,03 % dydžio delspinigius nuo neatliktų Paslaugų kainos. Delspinigiai išskaičiuojami iš Vykdytojui mokėtinų sumų.

4.3. Sutarties Šalys privalo atlyginti viena kitai jos patirtus nuostolius, atsiradusius dėl netinkamai vykdytų Sutartyje nustatytų įsipareigojimų.

4.4. Šalys neatsako už sutartinių įsipareigojimų nevykdymą, jeigu šių įsipareigojimų nevykdymas yra nenugalimos jėgos *(Force Majeure)* aplinkybių pasekmė. Nenugalimos jėgos *(Force Majeure)* aplinkybės suprantamos taip, kaip jos apibrėžtos Lietuvos Respublikos civilinio kodekso 6.212 straipsnyje bei vadovaujantis LR Vyriausybės 1996 m. liepos 15 d. nutarimu Nr. 840 patvirtintomis Atleidimo nuo atsakomybės esant nenugalimos jėgos (force majeure) aplinkybėms taisyklėmis. Negalint vykdyti įsipareigojimų dėl nenugalimos jėgos *(Force Majeure)* aplinkybių, jų vykdymas atidedamas iki šių aplinkybių išnykimo.

4.5. Šalys tą pačią dieną praneša viena kitai apie nenugalimos jėgos aplinkybių atsiradimą ir išnykimą. Nenugalimos jėgos atsiradimo aplinkybių atveju Šalys aptaria Sutarties įvykdymo sustabdymo terminus arba jos nutraukimą.

**5. SUBRANGOVAI**

5.1. Vykdytojas įsipareigoja pranešti Užsakovui Subrangovų pavadinimus, kontaktinius duomenis ir jų atstovus, taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau. Sutarties vykdymo metu Vykdytojas gali pakeisti Subrangovus informuodamas Užsakovą. Gavęs tokį pranešimą ir įvertinęs Vykdytojo siūlymą, Užsakovas, jei sutinka, kartu su Vykdytoju protokolu įformina susitarimą dėl Subrangovo pakeitimo.

5.2. Jei pirkimo dokumentuose buvo nurodyti kvalifikaciniai reikalavimai Subrangovui, tuomet Vykdytojas pateikia būsimojo subrangovo kvalifikaciją pagrindžiančius dokumentus ir dokumentus, įrodančius, kad nėra pašalinimo pagrindų, o Užsakovas, prieš patvirtindamas tokį keitimą, įsitikina, kad būsimas Subrangovas juos atitinka.

**6. BAIGIAMOSIOS NUOSTATOS, SUTARTIES GALIOJIMAS IR NUTRAUKIMAS**

6.1. Sutartis įsigalioja, kai Sutartį pasirašo abi Sutarties Šalys, ir galioja iki visiško įsipareigojimų įvykdymo.

6.2. Sutartis gali būti nutraukta:

6.2.1. vienos Šalies iniciatyva, prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas;

6.2.2. Užsakovas gali vienašališkai nutraukti sutartį, kai tiekėjas yra likviduojamas, sustabdo ūkinę veiklą, jo atžvilgiu vykdoma bankroto procedūra;

6.2.3. Vykdytojas sudaro subtiekimo sutartį be Užsakovo sutikimo;

6.2.4. Šalių susitarimu.

6.3. Laikoma, kad Vykdytojas padarė esminį sutarties pažeidimą, jei jis atitinka Lietuvos Respublikos civilinio kodekso 6.217 straipsnio 2 dalyje įtvirtintus kriterijus, taip pat kai Vykdytojas nesilaiko Sutartyje nustatytų terminų ar nevykdo kitų Sutartyje numatytų Vykdytojo įsipareigojimų. Padarius esminį sutarties pažeidimą ir nepašalinus trūkumų per Užsakovo – perkančiosios organizacijos pretenzijoje nurodytą terminą, Sutartis nutraukiama vienašališkai ne teismo tvarka, o tiekėjas yra įrašomas į Nepatikimų tiekėjų sąrašą, skelbiamą [www.vpt.lt](http://www.vpt.lt).

6.4. Sutartis gali būti keičiama jos galiojimo laikotarpiu tik vadovaujantis Viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.

6.5. Sutarties Šalys visus ginčus stengiasi išspręsti derybomis, o nepavykus jų išspręsti derybų būdu, sprendžiama Lietuvos Respublikos civilinio proceso kodekso nustatyta tvarka.

6.6. Sutartis sudaryta dviem vienodą teisinę galią turinčiais egzemplioriais – po vieną kiekvienai Šaliai.

6.7. Atsakingi asmenys:

6.7.1. Užsakovo atstovas, atsakingas už Sutarties vykdymą, Sutarties bei jos pakeitimų viešinimą – Nijolė Tarvydienė, seniūnė, tel.865622332, el. p. nijole.tarvydiene@garliava.krs.lt., už sutarties bei jos pakeitimų viešinimą – Solveiga Juškevičienė, specialistė, tel. (8 37) 551 881, el. p. solveiga.juskevicienė@garliava.krs.lt.

6.7.2. Vykdytojo atstovas, atsakingas už Sutarties vykdymą – Monika Dubauskienė, direktorė, tel.847184521.

**UŽSAKOVAS VYKDYTOJAS**

**Kauno rajono savivaldybės administracija MB „MDA Ranga“**

Savanorių pr. 371, 49500 Kaunas V.Lansbergio – Žemkalnio g. 8-54 Kaunas

Įstaigos kodas 188756386 Įmonės kodas 305082417

A.s. LT914010042503135057 PVM mokėtojo kodas: LT100012259516

Luminor Bank AS Lietuvos skyrius A.s.

Banko kodas 40100 Swedbank AB

Tel. (8 37) 39 39 98 Tel. 847184521

El.p. seniunija@garliava.krs.lt El.p.

Seniūnė Direktorė

Nijolė Tarvydienė Monika Dubauskienė